《忆旧游 题张仲甫舍人“香溪泛宅图”》
清代·赵我佩

泛香溪一舸，帆影天边，远落云浔。橹唱斜阳外，待浮家去也，载浔携琴。

未忘五湖烟水，鸥鹭旧知音。看胜迹依然，馆娃宫里，响屧廊深。

重寻。昔游地，听古寺钟敲，翠耸遥岑。易冷笙歌梦，剩酒痕浓晕，犹恋罗襟。

而今鬓霜催老，憔悴少年心。只添了新词，旗亭画壁扶醉吟。

作者简介：赵我佩，字君兰，仁和人，赵庆熺女，□砺轩室。